Giusepp Meazza

Giusepp "Peppìn" Meazza (Milan, 1910 - Lisson, 1979) l'è staa vun de pussee grand giugador de folber italian. Anca al dì d'incoeu, hinn minga poch quej che disen che l'è staa el pussee grand de tucc i giugador di balon che l'Italia la gh'ha avuu. 

El gh'avea vuna manera de giugà al folber che l'era considerada divina, e el Peppino Prisco, che l'aveva vist giugà per tuda la soa carera el disea che el "Pepp" Meazza el giugava comé el Pelé. L'era naa a Milan, 'dree de Porta Tosa, in del 1910, e l'è mort a Lisson de 'n cancher al pancreas in del 1979.http://storiedicalcio.altervista.org/blog/brera_meazza.html L'ha giugaa per l'Inter, che ai so dì la se ciamava anca Ambrosiana, poeu per el Milan e per la Juventus, e infin de la carera per l'Inter ancamò. Cont la nazional l'ha venciuu du Mondial, in del 1934 e in del 1938. L'era anca ciamaa "El Balilla", perche' l'gh'aveva cominciaa a giugà per l'Inter quand l'era vun pinella de 17 agn. 

Quand l'è mort, el Comun de Milan el g'ha intitulaa el Stadi San Siro, per ringrazial del luster che'l gh'ha dà al folber de tuta Milan.


 Palmarèss 
Jogador

 Titoi nazionai 

 Campionad italian - 3 titoi
Ambrosiana: 1929-1930; 1937-1938; 1939-1940

 Coppa Italia - 1 titol 
Ambrosiana: 1938-1939

 Nazional Italiana 
 Campionad mondial - 2 titoi 
Italia 1934; França 1938

 Coppa Internazional - 2 titoi 
1927-1930; 1933-1935

 Riferiment 

Categoria:Nassud a Milan
Categoria:Giugador de folber d'Itàlia